Sum dátuábyrgdari av teimum persónligu upplýsingum sum vit í Apoteksverkinum hava um teg, er tað okkara ábyrgd at tryggja, at upplýsingar sum vit hava um teg verða viðgjørdar á lógligan og tryggan hátt, og í trúnaði. Apoteksverkið tekur hesa ábyrgd í størsta álvara, og tiltøk eru sett í verk til tess at verja persónligar upplýsingar. Hvørjar persónsupplýsingar hava vit um teg, og hvat brúka vit teir til? Tá tú keypir reseptskyldugan heilivág á apotekinum hava vit brúk fyri upplýsingum um teg, fyri at tryggja tín samleika, soleiðis at vit kunnu veita tær viðkomandi ráðgeving og útflýggja rætta heilvágin til rættan prís, og røkja tær skyldur sum okkum annars eru álagdar. Vit skráseta í hesum sambandi navn, bústað, p-tal, heilivág sum tú hevur fingið, og upplýsingar um prís á heilivágnum og møgulig tilskot ella endurgjald frá Heilsutrygd. Hvørji rættindi havi eg? Sambært Persóndátalógini hevur tú rætt til at fáa at vita, hvørjar upplýsingar vit hava um teg, og at fáa møguligar skeivar upplýsingar rættaðar. Tú kanst brúka tíni rættindi við at seta teg í samband við starvsfólk okkara ella við at ringja á telefon 341143. Skráseting í samband við hagtøl Apoteksverkið útflýggjar hagtøl yvir nýtslu av heilivági til granskingarverkætlanir í heilsuverkinum. Hesi hagtøl umfata slag og nøgd av heilvági, hvørjir persónar hava fingið heilivágin og nær tey hava fingið heilivágin. Verkætlanir skulu frammandundan hava fingið góðkenning frá Dátueftirlitinum og Siðseminevndini. Henda heimasíða brúkar cookies, ið gevur okkum møguleikar til at fáa yvirlit yvir, hvussu nógv vitja ymsu partarnar av okkara heimasíðu, so vit kunnu gera hana so brúkaravinarliga sum gjørligt. Fyrstu ferð tú vitjar okkara síðu, sært tú ein bjálka niðast við kunning um okkara cookie politikk. Við at brúka hesa heimasíðu góðtekur tú okkara nýtslu av cookies.